EkBass/fiwiki-20250220-pages-articles huggingface dataset:
Mustavästäräkki

Mustavästäräkki (Motacilla maderaspatensis) on eteläaasialainen varpuslintu. Sen elinympäristö käsittää Intian niemimaan, Pohjois-Pakistanin sekä Himalajan alarinteet Bangladeshiin ja Arunachal Pradeshin. Johann Friedrich Gmelin kuvaili lajin holotyypin Madrasista Tamil Nadusta 1789.IBC == Lähteet == Luokka:Västäräkit (suku)
Tulikurkkuvästäräkki

Tulikurkkuvästäräkki (Macronyx capensis) on eteläafrikkalainen varpuslintu. Sen elinympäristö käsittää mantereen eteläosan Zimbabwesta ja Mosambikista Etelä-Afrikkaan. Siitä tunnetaan kolme alalajia. Carl von Linné kuvaili lajin holotyypin Hyväntoivonniemeltä 1766.IBC == Lähteet == Luokka:Afrikanvästäräkit
Angolanvästäräkki

Angolanvästäräkki (Macronyx grimwoodi) on afrikkalainen västäräkkien heimoon kuuluva varpuslintu. Sen suppea esiintymisalue käsittää Kongon eteläosan, osan Angolasta ja Sambian luoteiskolkan. Constantine Walter Benson kuvaili lajin holotyypin Luoteis-Sambian Mwinilungan Chituntan tasangolta vuonna 1955.IBC == Lähteet == Luokka:Afrikanvästäräkit
Arovästäräkki

Arovästäräkki (Macronyx fuellebornii) on afrikkalainen varpuslintu. Sen elinympäristö käsittää mantereen eteläistä osaa: Angolan, Kongon etelä- ja keskiosia, Sambian, Tansanian lounaisosan, Pohjois-Namibian ja todennäköisesti myös Malawin pohjoisreunan. Siitä tunnetaan kaksi alalajia. Anton Reichenow kuvaili lajin holotyypin Unikan ylängöltä Lounais-Tansaniasta 1900.IBC == Lähteet == Luokka:Afrikanvästäräkit
Etiopianvästäräkki

Etiopianvästäräkki (Macronyx flavicollis) on Etiopian kotoperäinen varpuslintulaji. Sen esiintymisalue käsittää maan pohjois-, keski- ja lounaisosan vuoristoseudut. Eduard Rüppell kuvaili lajin holotyypin Simienvuorilta vuonna 1840.IBC == Lähteet == Luokka:Afrikanvästäräkit
Keltakurkkuvästäräkki

Keltakurkkuvästäräkki (Macronyx croceus) on afrikkalainen varpuslintu. Sen laaja elinympäristö käsittää Saharan eteläpuolisen Afrikan Senegambiasta mantereen poikki Keniaan ja Tansaniaan, ja etelään Etelä-Afrikkaan saakka. Siitä tunnetaan kolme alalajia. Louis Jean Pierre Vieillot kuvaili lajin holotyypin Senegalista 1816.IBC == Lähteet == Luokka:Afrikanvästäräkit
Kultakurkkuvästäräkki

Kultakurkkuvästäräkki (Macronyx aurantiigula) on itäafrikkalainen varpuslintu. Sen elinympäristö käsittää Afrikan rannikosta Somalian kaakkoisosan, Kaakkois- Kenian ja Luoteis-Tansanian. Anton Reichenow kuvaili lajin holotyypin Tansanian itäosasta 1891.IBC == Lähteet == Luokka:Afrikanvästäräkit
Ruusuvästäräkki

Ruusuvästäräkki (Macronyx ameliae) on kaakkoisafrikkalainen varpuslintu. Sen elinympäristö käsittää mantereen kaakkoisosan Keniasta ja Tansaniasta Etelä- Afrikkaan ja Angolan itä- ja keskiosiin. Siitä tunnetaan kolme alalajia. Léonce de Tarragon kuvaili lajin holotyypin Durbanista Etelä-Afrikasta 1845.IBC == Lähteet == == Aiheesta muualla == *Afrikkanet: Ruusuvästäräkki (Macronyx ameliae) *ITIS: Macronyx ameliae Luokka:Afrikanvästäräkit
Koripallomuseo

Koripallomuseo on suomalaisen koripallon historiaan keskittynyt museo. Koripallomuseo vaalii kerää aineellista koripalloperinnettä. Finnish Basketball Hall of Fame – Koripallomuseo yksiselitteisesti kerää, säilyttää ja esittelee suomalaista koripallokulttuuria. Tämän lisäksi museo vastaa mm. Hall of Fame-toiminnan kehittämisestä ja laaja-alaisemminkin ajateltuna suomalaisen moniarvoisen lajikulttuurin arvostamisesta. Koripallomuseo toimii Koripalloliiton, Suomen Urheilumuseon ja Kymenlaakson museon kanssa tiiviissä yhteistyössä. Koripallomuseohanke alkoi vuoden 2008 alussa Kotkassa palkaten päätoimisen työntekijän. Samaan aikaan Vantaalla avattiin piennäyttely Vantaan Energia Areenalla esittelemään lajin historiaa. Kaksi eri puolilla samaan aikaan alkanutta museota yhdistettiin 2010 Suomen Koripallomuseoksi. Vuoden 2009 kesäkuussa koripallomuseoprojekti avasi Kotkan kauppakeskus Pasaatiin näyttelyn, joka esitteli suomalaisen koripalloilun historiaa sekä vaihtuvateemaisilla näyttelyillä koripalloon liittyviä ihmisiä, yhteisöjä ja ilmiöitä. Päänäyttelyn lisäksi Koripallomuseo antaa asiantuntija-apua yhteistyönäyttelyille. Vuoden 2011 alusta Opetus- ja Kulttuuriministeriön hanketuella Koripallomuseo aloitti laajamittaisen valtakunnallisen perinnekeruun, jossa haastatteluin kerätään suomalaisen koripalloilun henkinen perinne talteen. Samalla kartoitetaan valtakunnallisesti esineistöä. Alkuvuodesta 2015 museolle perustettiin Koripallomuseoyhdistys- taustaorganisaatio. Museo sai myös Kymenlaakson liitolta rahallisen tuen mobiilipelin kehittämiseen ja aloitti yhteistyön FIBAn kanssa. Vuonna 2016 museo avasi Kotkaan kulttuuritalo Greippiin näyttelyn, joka oli avoinna vain lyhyen aikaa. Helsingin Malmille avattiin Koripallomuseon näyttely elokuussa 2016. Vuosina 2016-2017 Koripallomuseolla on käynnissä kaksivuotinen hanke, jossa on valtakunnallinen kiertonäyttely, älyharjoituksia ja Kohtaamisia- hanke. Koripallomuseon tehtävät ovat tallentaa, säilyttää ja esitellä suomalaista koripallohistoriaa ja kulttuuria. Luoda elämyksiä ja tietoa koripalloilun menneestä ja suhteesta nykyisyyteen. Toimia asiantuntijatahona koripallohistoriaan ja kulttuuriin liittyen, sekä toimia läheisessä yhteistyössä niiden yhteisöjen kanssa, joista sen kokoelmat ovat peräisin. Koripallomuseoyhdistys vastaa lisäksi suomalaisen koripalloilun kunniagalleria Hall of Famen toiminnasta ja kehittämisestä. == Lähteet == == Aiheesta muualla == * Koripallomuseo.fi Luokka:Kotkan nähtävyydet Luokka:Suomen urheilumuseot
Kaliumformiaatti

Kaliumformiaatti (KCOOH) on muurahaishapon kaliumsuola. Sen moolimassa on 84,12 g/mol. Kaliumformiaatti liukenee hyvin veteen. Sen vesiliuosta käytetään porausnesteenä ja muissa sovelluksissa klooripitoisen suolaveden tilalla. ==Käyttö liukkauden torjunnassa== Kaliumformiaattia on käytetty pitkään lentokentillä liukkauden torjuntaan. Se syövyttää metallia ja betonia vähemmän kuin kloridit. Koska kaliumformiaatin 50-prosenttisen vesiliuoksen jäätymispiste on −58 °C, sitä voidaan käyttää kovillakin pakkasilla. Kaliumformiaattia on ehdotettu käytettäväksi myös maanteiden liukkauden torjuntaan. Sitä pidetään haitattomampana kuin tarkoitukseen yleisesti käytettyä tiesuolaa, sillä se hajoaa hiilidioksidiksi ja vedeksi ennen kulkeutumistaan pohjaveteen. Sekä Suomessa että muualla maailmassa liukkaudentorjunta on liannut pohjavesiä, joita ei ympäristönsuojelulain mukaan saisi pilata. Suomen luonnonsuojeluliiton mukaan Suomessa on tällä hetkellä 500 pohjavesialuetta, jotka ovat vaarassa tärveltyä ihmisten toimien vuoksi. Kaliumformiaatin laajempaa käyttöä rajoittaa sen kallis hinta, sillä biologisesti hajoavat formiaatit maksavat noin 15 kertaa niin paljon kuin tiesuola. Kaliumformiaatti aiheuttaa myös korroosiovaurioita tietyissä materiaaleissa. == Lähteet == == Aiheesta muualla == * Suomen ympäristökeskus: Vaihtoehtoisten liukkaudentorjunta-aineiden kulkeutuminen pohjavedessä *ChemBlink: Potassium formate Luokka:Kaliumyhdisteet Luokka:Formiaatit
Kannuskiuru

Kannuskiuru (Chersomanes albofasciata) on lounaisafrikkalainen varpuslintu. Sen elinympäristö käsittää Angolan, Namibian, Botswanan ja Etelä-Afrikan. Siitä tunnetaan kymmenen alalajia. Frédéric de Lafresnaye kuvaili lajin holotyypin Kapmaan pohjoisosasta Deelfonteinista 1836.IBC == Lähteet == Luokka:Kiurut
Lee Chung-yong

Lee Chung-yong (s. 2. heinäkuuta 1988 Soul, Etelä-Korea) on eteläkorealainen jalkapalloilija, joka edustaa tällä hetkellä saksalaista VfL Bochumia. Aiemmin hän edusti Crystal Palacea, Boltonia ja FC Seoulia. Lee on pelannut Etelä- Korean maajoukkueessa 87 ottelua, joissa hän on tehnyt kymmenen maalia. Ensimmäisen A-maaottelusa hän pelasi vuonna 2008. Lee on kuulunut Etelä-Korean maajoukkueeseen vuosien 2010 ja 2014 maailmanmestaruuskilpailuissa sekä vuoden 2008 olympialaisissa. == Lähteet == Luokka:Eteläkorealaiset jalkapalloilijat Luokka:Vuonna 1988 syntyneet Luokka:Elävät henkilöt
Lyhytpyrstökiuru

Lyhytpyrstökiuru (Spizocorys fremantlii) on itäafrikkalainen varpuslintu. Sen elinympäristö käsittää Somalian, eteläisen Etiopian, Kenian ja Pohjois- Tansanian. Siitä tunnetaan kolme alalajia. Ethelbert Lort Phillips kuvaili lajin holotyypin Gedaisista Somaliasta 1897.IBC == Lähteet == Luokka:Kiurut
Henri Barbusse

Henri Barbusse (17. toukokuuta 1873 Asnières-sur-Seine – 30. elokuuta 1935 Moskova, Neuvostoliitto) oli ranskalainen kirjailija ja toimittaja. Barbusse oli Ranskan vasemmiston avainhenkilöitä ensimmäisen maailmansodan aikana ja sen jälkeen. Vaikka hän oli pasifisti, hän osallistui sotaan vapaaehtoisena. Hän oli vapaaehtoinen, koska hänen oli vapautettu terveydellisistä syistä eikä hän ollut suorittanut asepalvelusta. Hän kuvaa sodan julmuutta teoksessa Le Feu (1916, Tuli), josta hänelle myönnettiin Goncourt-palkinto vuonna 1916. Teos oli kotimaassaan heti menestys. Barbusse oli kommunisti, ja vuonna 1919 hän ryhtyi julkaisemaan aikakauslehteä Clarté. Hän kirjoitti myös samannimisen kirjan, ja ne loivat pohjan hänen perustamalleen kansainväliselle Clarté- järjestölle. Hän liittyi kommunistipuolueeseen 1923 ja kävi Neuvostoliitossa useita kertoja. Hänen muita teoksiaan ovat Russie (1930) ja Staline (1935) joissa hän puolustaa neuvostokommunismia. == Palkinnot ja tunnustukset == * Goncourt-palkinto 1916Kirjasampo: Goncourt-palkinto Viitattu 4.7.2024. ==Suomennetut teokset== *Minä syytän... : Ranskan presidentin todelliset murhaajat, Leningrad, Kirja, 1932 (alkuteos: J'Accuse‎,‎ Bureau d'éditions In-12 Agrafé Paris, 1932) *Tuli. 1, suom. L. Onerva. Helsinki : Daimon, 1922. ==Lähteet== Luokka:Ranskalaiset kirjailijat Luokka:Ranskalaiset kommunistit Luokka:Pasifistit Luokka:Vuonna 1873 syntyneet Luokka:Vuonna 1935 kuolleet
Ethelbert Lort Phillips

Ethelbert Edward Lort Phillips (1857 – 1943Deaths. The Times (London, England), Tuesday, Oct 19, 1943; pg. 1; Issue 49680) oli englantilainen harrastajalintutieteilijä. Lort Phillips tutki Afrikan linnustoa vuosina 1884–1895, ja nimesi useita alalajeja sekä lyhytpyrstökiurun (Pseudalaemon fremantlii).ITIS George Ernest Shelley nimesi somaliantaskun (Oenanthe phillipsi) vuonna 1885 hänen kunniakseen. Lort Phillips harrasti myös suurriistan metsästystä Afrikassa. Lort Phillips toimi Dartmouthin pormestarina vuosina 1910–1911. Roll of Mayoralty Lort Phillips avioitui vuonna 1891 Louisa Jane Forbes Gunnisin kanssa.Genealogy == Lähteet == *Lokalhistoriewiki.no Luokka:Brittiläiset ornitologit Luokka:Vuonna 1857 syntyneet Luokka:Vuonna 1943 kuolleet
Kruununtorppa

thumb|Tiaisen kruununtorpan päärakennus Kruununtorppa oli itsenäinen suomalainen kruununtila, jolle sen vähäisten tilusten vuoksi ei annettu manttaalia. Siltä osin se erosi muista kruununtiloista. Niin kauan kuin Suomessa oli käytössä maavero kruununtorppa suoritti valtiolle (kruunulle) sille määrätyn raha- tai jyväveron. Kruununtorppia muodostettiin aiemmin veronvähennyksen avulla ja myöhemmin 27. joulukuuta 1877 annetun keisarillisen julistuksen perusteella. Viipurin läänissä talon tuli vastata vähintään 1/10 manttaalia ja muualla Suomessa 1/8 manttaalia. Jos talon veroluku veronvähennyksen vuoksi jäi tätä pienemmäksi tai valtion maalle perustetulla viljelystilalla oli niin vähän viljelyksiä, ettei veroluku ylittänyt tätä manttaalimäärää, tilasta muodostettiin kruununtorppa.Tietosanakirja, Tietosanakirja-osakeyhtiö 1909–1919. ==Katso myös== * Torppari * Valtionmetsätorppa ==Lähteet== Luokka:Suomen asutus- ja yhteiskuntahistoria
Dorian Grayn muotokuva (vuoden 1945 elokuva)

Dorian Grayn muotokuva (The Picture of Dorian Gray) on Albert Lewinin ohjaama yhdysvaltalainen kauhuelokuvan klassikko vuodelta 1945. Se perustuu Oscar Wilden samannimiseen romaaniin. Elokuva kuvattiin mustavalkoisena, mutta lähikuvat Dorian Grayn muotokuvasta ovat Technicolor-väreissä.Erickson == Näyttelijät == == Palkinnot == Voitetut Oscar-palkinnot: * paras mustavalkokuvaus – Harry Stradling Voitetut Golden Globe -palkinnot: * paras naissivuosa – Angela Lansbury Oscar-ehdokkuudet: * naissivuosa – Angela Lansbury * paras lavastus mustavalkoelokuvassa – John Bonar, Cedric Gibbons, Hugh Hunt, Hans Peters ja Edwin B. Willis == Lähteet == * === Viitteet === == Aiheesta muualla == * Luokka:Vuoden 1945 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset kauhuelokuvat Luokka:Yhdysvaltalaiset romaaneihin perustuvat elokuvat Luokka:Parhaan kuvauksen Oscar-palkinnon saaneet elokuvat Luokka:Golden Globe -palkitut elokuvat Luokka:Metro-Goldwyn-Mayerin elokuvat
Somaliankirjokiuru

Somaliankirjokiuru (Alaemon hamertoni) on Somalian kotoperäinen varpuslintu. Se elää maan pohjoisosissa ja keskiosan rannikolla. Henry Witherby kuvaili lajin holotyypin Obbiasta 1905.IBC == Lähteet == Luokka:Kiurut
Kuninkaanrauha

Kuninkaanrauha oli germaaniseen oikeuteen perustuva oikeudellinen käsite, joka tarkoitti kuninkaan nauttimaa tai hänen takaamaansa sovinnon tilaa.Otavan iso tietosanakirja, Otava 1960–1965. Käsitteen piiriin kuului kolme eri tapausta: * Subjektiivinen kuninkaanrauha takasi rauhan kuninkaan henkilölle. * Objektiivinen kuninkaanrauha tarkoitti kuninkaan maahansa luomaa ja valvomaa rauhaa, joka ulottui jokaiseen kansalaiseen. Ruotsissa tätä ilmensivät Birger- jaarlin ja Maunu Ladonlukon rauhanlait (edsöre). * Se tavanomaista suurempi oikeussuoja, jonka tuli vallita kuninkaan oleskelupaikkakunnalla. Ruotsissa tämä perustui Skänningen säädökseen vuodelta 1285.Uusi tietosanakirja, Tietosanakirja oy 1960–1966. Vuoden 1734 lain rikoskaaren 5 luvussa oli kaksi pykälää kuninkaan ja valtakunnan neuvonantajien parjaamisesta. 1 pykälä kuului: Joka puhuu taikka kirjoittaa parjauksia kuningasta tahi hänen puolisotansa tahi vallanperillistä vastaan, mestattakoon. 2 pykälä kuului: Joka syyttää kuninkaan ja valtakunnan neuvonantajia, yhtä tahi useampaa, heidän virkansa tähden kunniata loukkaavista asioista, ja ei voi sitä todeksi näyttää, menettäköön myös henkensä. Joka puhumalla tahi kirjoittamalla muutoin heitä herjaa heidän virkansa toimesta, anokoon julkisesti anteeksi, ja sakoitettakoon viisisataa talaria. Suomessa pykälä kumottiin 1866 asetuksella kunnianloukkauksesta.Ruotsin valtakunnan laki valtiopäivillä vuonna 1734, Suomalaisen kirjallisuuden seura 1877, sivu 251. Suomen vuoden 1889 rikoslain 13 luku sisälsi säännökset väkivallasta ja kunnianloukkauksesta keisaria ja hänen perhettään vastaan.Rikoslaki, 39/1889, 13 luku. Ne kumosi vuoden 1919 hallitusmuoto (94/1919). ==Lähteet== Luokka:Oikeushistoria
Namibianaavikkokiuru

Namibianaavikkokiuru (Spizocorys starki), myös Eremalauda starki, on lounaisafrikkalainen varpuslintu. Sen elinympäristö käsittää Angolan rannikkotasangon, Namibian, Lounais-Botswanan ja Luoteis-Etelä-Afrikan. George Ernest Shelley kuvaili lajin holotyypin Damaramaan Wilsonfonteinista Namibiasta 1902.IBC Laji on nimetty Arthur Starkin kunniaksi. == Lähteet == Luokka:Kiurut
Henkivero

Henkivero voi tarkoittaa muun muassa: *Henkiraha, vanhaa Ruotsissa ja Suomessa (1920–1930-luvulle saakka) perittyä tasaveroa *Könttäsummavero, samansuuruista veroa eri verovelvollisille.
Putikon junaturma

Putikon junaturma tapahtui talvisodan jälkeen 18. maaliskuuta 1940 Punkaharjulla Putikon rautatieasemalla, kun tavarajuna törmäsi ratapihalla siirtoväkeä kuljettaneeseen junaan. Turmassa kuoli 14 ja loukkaantui 23 henkilöä.Matti Hyvärinen : Putikon junaonnettomuudesta 77 vuotta – 14 evakkoa menehtyi, Puruvesi 17.3.2017 Särkisalmelta tulossa ollut tavarajuna saapui kaarteista alamäkeä Putikon ratapihalle. Samalla raiteella oli kuitenkin jo toinen juna, jonka perässä olleeseen konduktöörinvaunuun tavarajunan veturi törmäsi jarrutuksesta huolimatta. Törmäyksen seurauksena konduktöörinvaunu murskaantui täysin ja syttyi palamaan. Maaliskuussa 2010 Putikon asemalla paljastettiin onnettomuuden uhrien muistomerkki. Toinen muistomerkki on Punkaharjun hautausmaalla, jonne on haudattu yhdeksän onnettomuudessa kuollutta. == Lähteet == * Välirauha muuttui verilöylyksi, Puruvesi 22.3.2010 == Aiheesta muualla == * Siirtoväkeä junaonnettomuudessa Putikon asemalla, Laatokka, 02.04.1940, nro 36, s. 2, Kansalliskirjaston digitaaliset aineistot Luokka:Vuoden 1940 junaonnettomuudet Luokka:Punkaharju Luokka:Junaonnettomuudet Suomessa Luokka:1940-luvun onnettomuudet Suomessa
Arthur Stark

Arthur Cowell Stark (1846 Torquay, Englanti – 18. marraskuuta 1899 Ladysmith, Etelä-Afrikka) oli englantilainen lääkäri ja lintutieteilijä. Arthur Starkin vanhemmat olivat rautakauppias John ja Anne Stark. Arthur opiskeli Blundell’s Schoolissa ja Clifton Collegessa. Hänen isänsä kuoli vuonna 1863 ja Arthur jatkoi perheen liiketoimia 16-vuotiaana. 26-vuotiaana hän avioitui kaukaisen sukulaisensa Rosa Coxin kanssa ja he muuttivat Weston-super-Mareen. 30-vuotiaana Stark lähti opiskelemaan lääketiedettä Edinburghin yliopistoon. Vaimonsa kuoltua vuonna 1892 Stark muutti Etelä-Afrikkaan ja asettui Kapkaupunkiin, jossa hän harjoitti lääkärin praktiikkaa ja retkeili ympäri Etelä-Afrikkaa keräten näytteitä South African Museumille, vuodesta 1898 lähtien myös Durban Museumille ja Albany Museumille. Stark muutti Durbaniin hieman ennen toisen buurisodan puhkeamista. Vuonna 1899 hän matkusti Englantiin valvomaan kirjansa The Birds of South Africa painatusta. Teoksen oli tarkoitus olla osa Etelä-Afrikan eläimistöä käsittelevästä sarjasta, jota toimitti South African Museumin johtaja William Lutley Sclater. Stark palasi Nataliin syyskuussa 1899 ja toimi brittijoukkojen lääkärinä buurisodassa. Ladysmithin kaupungin piirityksen aikana Stark asui Royal Hotelissa, kun sinne osui kaksi buurien ampumaa tykinammusta. Hän haavoittui jalkoihin ja menehtyi leikkauspöydälle 18. marraskuuta 1899. Starkin kunniaksi on nimetty namibianaavikkokiuru (Eremalauda starki) (George Ernest Shelley 1902). Luokka:Brittiläiset ornitologit Luokka:Englantilaiset lääkärit Luokka:Vuonna 1846 syntyneet Luokka:Vuonna 1899 kuolleet
Kamelianainen (vuoden 1936 elokuva)

Kamelianainen (Camille) on George Cukorin ohjaama yhdysvaltalainen draamaelokuva vuodelta 1936. Se perustuu Alexandre Dumas nuoremman romaaniin Kamelianainen. Sen pääosaa näytteli Greta Garbo, ja se on yksi Garbon suurimmista menestyksistä. Garbo oli tästä elokuvasta 1938 ehdokkaana parhaan naispääosan Oscar-palkinnon saajaksi. The New York Timesin kriitikot valitsivat Kamelianaisen vuonna 2004 yhdeksi kaikkien aikojen tuhannesta parhaasta elokuvasta maailmassa. == Rooleissa == ==Palkinnot ja tunnustukset== *New Yorkin elokuvakriitikkojen yhdistyksen palkinto 1937 == Lähteet == == Aiheesta muualla == * Luokka:Vuoden 1936 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:George Cukorin ohjaamat elokuvat Luokka:Elokuvat prostituutiosta Luokka:Irving Thalbergin tuottamat elokuvat Luokka:Metro-Goldwyn-Mayerin elokuvat
Britannian Grand Prix 1949

Britannian Grand Prix 1949 oli Grand Prix -autokilpailu, joka ajettiin 14. toukokuuta 1949. Kilpailu oli toinen Britannian GP, ja se ajettiin Silverstonen radalla. Kilpailun voitti paroni Emmanuel de Graffenried Maseratin 4CLT-autolla. == Tulokset== Sija Kuljettaja Auto Kierrokset Aika/keskeytys Lähtöruutu 1 Emmanuel de Graffenried Maserati 4CLT 100 3:52:50.2 4 2 Bob Gerard ERA B 100 3:53:55.4 5 3 Louis Rosier Talbot-Lago T26C 99 +1 krs. 20 4 David Hampshire Billy Cotton ERA A 99 +1 krs. 10 5 Philippe Étancelin Talbot-Lago T26C 97 +3 krs. 8 6 Fred Ashmore Maserati 4CLT 97 +3 krs. 17 7 George Abecassis Alta GP 96 +4 krs. 12 8 Dudley Folland Peter Whitehead Ferrari 125 95 +5 krs. 14 9 Brian Shawe-Taylor Geoffrey Ansell ERA B 94 +6 krs. 13 10 Johnny Claes Talbot-Lago T26C 92 +8 krs. 18 11 Duncan Hamilton Philip Parker Maserati 6CM 92 +8 krs. 22 Kesk. Raymond Mays Ken Richardson Ferrari 125 81 19 Kesk. Reg Parnell Maserati 4CLT 69 6 Kesk. Roy Salvadori Maserati 4CL 65 23 Kesk. David Murray Maserati 4CL 64 25 Kesk. John Bolster ERA B 52 16 Kesk. Peter Walker ERA B 50 3 Kesk. Prinssi Bira Maserati 4CLT 47 2 Kesk. Louis Chiron Talbot-Lago T26C 41 15 Kesk. Yves Giraud-Cabantous Talbot-Lago T26C 39 11 Kesk. Anthony Baring Maserati 4CM 38 21 Kesk. Luigi Villoresi Maserati 4CLT 36 1 Kesk. Cuth Harrison ERA B 25 9 Kesk. George Nixon ERA A 16 24 Kesk. Tony Rolt Aitken-Alfa Romeo 15 7 ==Lähteet == * www.silhouet.com Luokka:Britannian Grand Prix Luokka:Grand Prix -kausi 1949
Sirkka Saari

Sirkka Kyllikki Suortti, kirjailijanimi Sirkka Saari (8. joulukuuta 1913 Helsinki – (kuoleman julkistamispäivä 26. kesäkuuta) 1984 Mikkeli)Kirkollisia, Mikkelin Tuomiokirkkoseurakunta, kuolleet, Sirkka Kyllikki Suortti, 70 v., Länsi-Savo 1984, No 168, sivu 11, julkaistu 26.6.1984Kirkollisia, Mikkelin Tuomiokirkkoseurakunta, haudatut, Sirkka Kyllikki Suortti, 30.6., Länsi-Savo 1984, No 182, sivu 11, julkaistu 10.7.1984 oli suomalainen kirjailija.Suomen Kirjailijat 1917–1944, Saari, Sirkka, sivu 378, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981 Suortti tuli ylioppilaaksi Haapamäen yhteiskoulusta. Hän suoritti varanotaarin tutkinnon. Suortti oli kirjanpitäjänä Keuruun osuuskassassa 1937–1939 ja toimistosihteerinä Marjamaan kirjapainossa 1939–1941. Notaarina Suortti toimi Viipurin ja Mikkelin lääninhallituksessa 1942–1950, Kotkan tullikamarissa 1950–1960, ja Kymen lääninhallituksessa 1960–1976. Suortin vanhemmat olivat piiritarkastaja Nestor Suortti ja Ida Karolina (o.s. Lindström). == Teoksia == Nimellä Sirkka Saari: * Marjatta, kartanonrouva. LP-sarja 7. Lehtipalvelu, Oulu 1946 * Nykyajan nuoria : romaani. Marjamaa & kumpp., Oulu 1947 * Kioskityttö. LP-sarja 25. Lehtipalvelu, Helsinki 1948 * Pakenin miestä. LP-sarja 47. Lehtipalvelu, Helsinki 1948 Nimellä Sirkka Suortti: * Kulkurin kosto : poikien seikkailuja. Poikien seikkailukirjasto 70. Otava 1937 Nimellä Kyllikki Suortti: * Tunturin huipulla tuulee. Kansan raamattuseuran säätiö, Helsinki 1959 == Lähteet == * === Viitteet === Luokka:Suomalaiset kirjailijat Luokka:Vuonna 1913 syntyneet Luokka:Vuonna 1984 kuolleet
British Empire Trophy 1950

British Empire Trophy 1950 oli kaudella 1950 ajettu Formula 1 -osakilpailu, joka ei kuulunut MM-sarjaan. Se ajettiin 15. kesäkuuta 1950 Douglas Circuitilla Douglasin kaupungissa Mansaarella. 36-kierroksisen kilpailun voitti ERA-kuljettaja Bob Gerard. ==Tulokset== Sija Nro Kuljettaja Talli Valmistaja Aika/keskeytys Lähtöruutu 1 1 Bob Gerard Bob Gerard ERA 1.59.36,8 3 2 12 Cuth Harrison Cuth Harrison ERA + 1.32,4 1 3 5 Toulo de Graffenried Enrico Platé Maserati + 2.48,1 7 4 15 Brian Shawe-Taylor Brian Shawe-Taylor ERA + 2.58,8 5 5 3 David Hampshire Scuderia Ambrosiana Maserati +1 krs. 6 6 2 Reg Parnell Scuderia Ambrosiana Maserati +1 krs. 8 7 7 Tony Rolt Rob Walker Racing Team Delage +1 krs. 2 Kesk. 11 Graham Whitehead Graham Whitehead ERA Pyörä 9 Kesk. 14 Colin Murray Charles Murray Maserati Onnettomuus 12 Kesk. 9 Gordon Watson Gordon Watson Alta F2 Mäntä 11 Kesk. 6 Prinssi Bira Enrico Platé Maserati Onnettomuus 13 Kesk. 4 David Murray Scuderia Ambrosiana ERA Onnettomuus 4 Kesk. 16 Joe Kelly Joe Kelly Maserati Onnettomuus 10 DNS 10 Peter Walker Peter Walker ERA Tulipalo - DNS 8 John Rowley J.W. Rowley Delage Nokka-akseli - DNA 17 Alister Baring A.A. Baring HWM-Alta Auto ei valmis - DNA 18 Bobby Baird W.R. Baird Tornado-Clemons Duesenburg Auto ei valmis - DNA 19 Archie J. Butterworth A.J. Butterworth A.J.B.-Steyr Auto ei valmis - == Lähteet == * 1950 Non-World Championship Formula One races Luokka:Formula 1 -kausi 1950 Luokka:Maailmanmestaruussarjan ulkopuoliset Formula 1 -kilpailut Luokka:Yhdistyneen kuningaskunnan moottoriurheilu Luokka:Mansaari
Morse-potentiaali

Morse-potentiaali kuvaa kaksiatomisen molekyylin ydinten välistä potentiaalienergiaa sidospituuden funktiona. Morse-potentiaali on empiirinen eli koetuloksiin perustuva malli ja eroaa harmonisesta potentiaalista siten, että se mallintaa molekyylin sidoksen katkeamisen. Morse-potentiaali on saanut nimensä amerikkalaisen fyysikon Philip McCord Morsen mukaan. ==Morse- potentiaali== Morse-funktion käyttö on hyödyllinen spektroskooppinen menetelmä diatomisen molekyylin potentiaalienergian hahmottamiseen molekyylin sidospituuden funktiona.Thomas Engel, Quantum Chemistry and Spectroscopy, (2006), s. 134, Pearson, ISBN 0-8053-3843-8 Morse-funktio on: ::::V(r) = D_e \Big(1-e^{-\beta_e(r-r_e)}\Big)^2 Tässä D_e on klassinen dissosiaatioenergia mitattuna funktion minimistä, \beta_e = \sqrt{{f_e}\over{2D_e}} kuvaa funktion muotoa, f_e= \Bigg(\frac{d^2V}{dr^2}\Bigg)_{r=r_e} = 2D_e(\beta_e)^2 on harmoninen voimavakio kuvaa sidoksen jäykkyyttä, u_e=\sqrt{\frac{f_e}{\mu}}, ja \mu on redusoitu massa. Käytettäessä Morse-funktiota sen kolme muuttujaa D_e, \beta_e, r_e valitaan siten että voidaan mallintaa molekyylin sidosdissosiaatioenergia D_0 ja harmoninen vibraatiotaajuus u_e. Sidospituudella r=r_e potentiaalienergia V(r)=0. Kun sidospituus r kasvaa suureksi (oheisessa kuvassa oikealla), AB-molekyyli dissosioituu homolyyttisesti ja sidos katkeaa. Tällöin V(r)\rightarrow D_e, joka on Morse- funktion klassinen dissosiaatioenergia. Kun r \ll r_e, V(r) on hyvin suuri ja kuvaa molekyylin atomien välistä lyhyen kantaman hylkimistä (repulsiota). Oheisessa kuvassa ensimmäiset 9 vibraatioenergiatasoa on merkitty vibraatiokvanttiluvuilla ja tasapainosidospituus on merkitty funktion minimiin. Peräkkäisten vibraatioenergiatasojen väli lyhenee potentiaalienergian kasvaessa ja kutistuu lopulta olemattomaksi. Vastaavasti harmonisen mallin potentiaalienergiakuvaajassa peräkkäisten energiatasojen väli on vakio. ===Vibraatioenergia=== Morse-funktion vibraatioenergiatasot (värähdysenergiatasot) ovat: ::::E_v = \Bigg(v + \frac{1}{2}\Bigg)h \, u_e - \Bigg(v+ \frac{1}{2}\Bigg)^2 h u_e x_e Tässä x_e = \frac{h \, u_e}{4D_e} on epäharmonisuus ja jälkimmäinen osa tästä funktiosta on ensimmäinen epäharmonisuustermi. Oheisesta kuvasta on todettavissa klassisen dissosiaatioenergian ja sidosdissosiaatioenergian ero, joka vastaa nollapiste- energiaa (_NPE_). Harmonisen värähtelijän mallista poiketen se ottaa huomioon epäharmonisuuden: ::::NPE = \frac{1}{2}h\, u_e \Bigg(1-\frac{x_e}{2}\Bigg) Käytännössä Morse-funktion kuvaaja on vähän epätarkka: se ei mahdollista riittävän hylkivää potentiaalia pienellä sidospituudella ja toisaalta se mahdollistaa liian vahvaa puoleensa vetävää (attraktiivista) potentiaalia suurella sidospituudella. ==Katso myös== *Reaktiokinetiikka *Arrheniuksen yhtälö *Siirtymätilateoria *Unimolekulaarinen reaktio *Lennard-Jones (6,12)-potentiaali == Lähteet == Luokka:Kemiallinen sitoutuminen Luokka:Kvanttikemia
Perkele! Lauluja Suomesta

Perkele! Lauluja Suomesta on M.A. Nummisen vuonna 1971 julkaistu soundtrack- albumi. Albumin kappaleet ovat peräisin Jörn Donnerin dokumenttielokuvasta Perkele! Kuvia Suomesta (1971). Albumin kappaleet on säveltäneet ja sanoittaneet M.A. Numminen ja Jarkko Laine. Sovituksesta vastasi Jani Uhlenius. Nummisen lisäksi albumilla laulavat Rauli Badding Somerjoki ja Arja Saijonmaa. ==Kappaleet== # Perkele! – M.A. Numminen # Laulu Suomesta (rock) – Rauli Badding Somerjoki # Laulu haaveista (valssi) – Arja Saijonmaa # Laulu vallanpitäjistä (foksi) – M.A. Numminen # Laulu suomalaisesta maalaiskunnasta (tango) – Rauli Badding Somerjoki # Laulu hännättömistä perkeleistä (marssi- beat) – Arja Saijonmaa # Laulu Nesteestä (jenkka) – M.A. Numminen ja kuoro # Perkele! (tango) # Laulu Suomen kesästä (beat) – Arja Saijonmaa # Laulu vankiloista (beat) – Rauli Badding Somerjoki # Perkele! (tango, harrastelijasoittajien versio) # Laulu ahdasmielisyydestä (beat-marssi) – Arja Saijonmaa # Laulu virallisesta Suomesta (beat-jenkka) – M.A. Numminen # Laulu huonoista palkoista (foksi) – Arja Saijonmaa # Tehkää jotakin! (humppa-beat) – Rauli Badding Somerjoki ja kuoro # Perkele! – M.A. Numminen ==Lähteet== Luokka:Vuoden 1971 soundtrackit Luokka:M. A. Nummisen albumit Luokka:Love Recordsin albumit
Naxos

Naksos (, ) tai Naxos/Náxos () voi viitata seuraaviin: * Náxos, antiikin Naksos, saari Kykladeilla Kreikassa ** Naksos, antiikin aikainen kaupunki Naksoksen saarella ** Náxos, alueyksikkö Etelä-Egean saarten alueella Kreikassa ** Náxos ja Pienet Kykladit, kunta Náxoksen alueyksikössä ** Náxos, kaupunki Náxoksen saarella * Naksos, antiikin aikainen kaupunki Sikeliassa eli nykyisellä Sisilian saarella Italiassa ** Giardini-Naxos, turistioppaissa usein vain Naxos, kaupunki Sisiliassa * Naksos, antiikin aikainen kaupunki Kreetalla * Naxos, levy-yhtiö.
Jersey Road Race 1950

Jersey Road Race 1950 oli ajettu Formula 1 -osakilpailu, joka ei kuulunut MM- sarjaan. Se ajettiin 9. heinäkuuta 1950 Saint Helierin radalla Jerseyssä. 55-kierroksisen kilpailun voitti Ferrari-kuljettaja Peter Whitehead. ==Tulokset== Kisa Nro Kuljettaja Talli Valmistaja Aika/keskeytys Lähtöruutu 1 10 Peter Whitehead Peter Whitehead Ferrari 1.56.02,6 2 2 5 Reg Parnell Scuderia Ambrosiana Maserati + 1 krs. 7 3 3 Toulo de Graffenried Enrico Platé Maserati + 1 krs. 5 4 11 Bob Gerard Bob Gerard ERA + 1 krs. 3 5 15 Brian Shawe-Taylor Brian Shawe-Taylor ERA + 1 krs. 6 6 18 Geoffrey Crossley Geoffrey Crossley Alta + 4 krs. 17 7 14 Graham Whitehead Graham Whitehead ERA + 4 krs. 18 8 19 Joe Kelly Joe Kelly Alta + 4 krs. 9 9 16 Joe Ashmore David Hampshire ERA + 5 krs. 13 10 21 Charles Mortimer A.A. Baring HWM-Alta + 5 krs. 16 11 9 Toni Branca Vicomtesse de Walckiers Simca-Gordini + 5 krs. 15 12 8 Duncan Hamilton Philip Fotheringham-Parker D. Hamilton & P. Fotheringham-Parker Maserati + 6 krs. 12 Kesk. 6 David Hampshire Sucderia Ambrosiana Maserati Magneetto 1 Kesk. 22 Bill Aston Bill Aston Cooper-JAP Mäntä 14 Kesk. 23 Bill Merrick Bill Merrick Cooper-JAP Mäntä 19 Kesk. 7 David Murray Sucderia Ambrosiana Maserati 11 Kesk. 12 Cuth Harrison Cuth Harrison ERA Kaasutin 4 Kesk. 4 Prinssi Bira Enrico Platé Maserati Ahdin 10 Kesk. 17 Tony Rolt Rob Walker Racing Team Delage Moottori 8 DNS 24 Sid Logan Sid Logan Cooper-JAP (20) DNQ 20 Archie J. Butterworth A.J. Butterworth A.J.B.-Steyr - DNP 17 Jack Playford Rob Walker Racing Team Delage - DNP 21 Alister Baring A.A. Baring HWM-Alta - DNA 1 Louis Chiron Officine Alfieri Maserati Maserati - DNA 2 Franco Rol Officine Alfieri Maserati Maserati - DNA 9 Leslie Brooke Leslie Brooke Maserati ==Lähteet== * 1950 Non-World Championship Formula One Races ==Viitteet== Luokka:Formula 1 -kausi 1950 Luokka:Maailmanmestaruussarjan ulkopuoliset Formula 1 -kilpailut Luokka:Yhdistyneen kuningaskunnan moottoriurheilu Luokka:Jersey
Vastaanottajasolu

Vastaanottajasolu on hermosolun aksonin hermopäätteen synapsin lähettämän synaptisen viestin vastaanottaja, jolla on reseptori. Vastaanottajasolu voi olla esimerkiksi lihassolu tai muu somaattinen solu. Tällaista hermoviestintää kutsutaan synaptiseksi. Somaattinen solu muuntaa vastaanotetun sähköisen viestin nopeasti kemialliseksi. Lähettäjähermosolu voi lähettää käskyjä esimerkiksi elimistön hormonitoimintaan vaikuttaville soluille, ja näin keskushermosto voi vaikuttaa elinten toimintaan. Vastaanottajasolu voi tarkoittaa myös kemiallisten viestien vastaanottajaa, esimerkiksi hormonien, entsyymien tai muiden proteiinien, sekä lääkeaineiden kohdesolua. Esimerkkinä immuunijärjestelmän sytokiini. Myös näitä viestejä vastaanottavaa proteiinia kutsutaan reseptoriksi.http://www.psyko.helsinki.fi/psyko/Opetus/Neuro.nsf/WebSearchKasitekortti?OpenForm&Count;=256&ResortAscending;=2&Seq;=1 Käsitekortisto, Neuropsykologian perusopintojen SL03 sekä KL 04 kurssi, HY/Avoin yliopisto. == Lähteet == Luokka:Hermosolut
Timi

Timi on suomalainen miehen etunimi. Nimi on lyhentymä Uudessa testamentissa esiintyvästä kreikkalaisperäisestä nimestä Timoteus, joka on yhdistetty pelkoa ja jumalaa tarkoittavista sanoista. Nimi Timi on alkanut yleistyä vasta 1960-luvulta lähtien; sitä ennen se esiintyi vain muutamalla henkilöllä. Vuoden 1960 alusta vuoden 2019 loppuun mennessä se on Digi- ja väestötietoviraston tietojen mukaan annettu 1485 henkilölle. Timin nimipäivä on samoin kuin Timonkin 9. toukokuuta. Nimi lisättiin suomenkieliseen kalenteriin vuonna 2010. == Tunnettuja Timejä == * Timi Max Elšnik (s. 1998), slovenialainen jalkapalloilija * Timi Heiskanen (s. 2002), suomalainen mäkihyppääjä * Timi Kakriainen (s. 1975), suomalainen gospelmuusikko * Timi Lahti (s. 1990), suomalainen jalkapalloilija * Timi Lahtinen (s. 1995), suomalainen jääkiekkoilija * Timi Lexikon, oik. Timo Lehtinen (s. 1985), suomalainen rap- ja hip hop -artisti * Timi Salonen (s. 2001), speedway- kuljettaja * Timi Yuro, Rosemarie Timotea Aurro (s. 1941), yhdysvaltalainen soul- ja popmusiikin laulaja * Timi Zajc (s. 2000), slovenialainen mäkihyppääjä == Lähteet == Luokka:Etunimet
Naturally (J. J. Calen albumi)

Naturally on yhdysvaltalaisen laulaja-lauluntekijä ja kitaristi J. J. Calen ensimmäinen studiolevy vuodelta 1972. Sen on tuottanut Audie Ashworth Audigram-yhtiöstä. Levyn on julkaissut Mercury Records ja CD:n sarjanumero on 830 042-2. Levyn kappalenumeroiden äänityspäivämäärät ovat: * 29. ja 30. syyskuuta 1970: 1, 2, 7, 10, 12 * 2.-4. lokakuuta 1970: 4-6, 8, 11 * 9. kesäkuuta 1971: 3, 9. Kappaleet 3-6, 8, 9 ja 11 on äänitetty Mt. Julietissa, Tennesseessä studiossa nimeltä Bradley's Barn. Äänittäjinä ovat toimineet Joe Mills ja Jim Williamson. Loput kappaleet on äänitetty Nashvillessa, Tennesseessä Moss Rose Studiossa. Äänittäjänä on ollut James Long. ==Kappaleet== Kaikki laulut on tehnyt J.J. Cale paitsi kappaleen "Clyde" yhteistyössä C.W. Beaversin kanssa. Laulujen alkuperäinen julkaisija on Johnny Bienstock Music paitsi kappaleen "After Midnight" osalta Viva Music Inc. Tuotanto-oikeudet omistaa Hollannissa toimiva Phonogram Int. B.V. ==Muusikot== * J. J. Cale - kitara ja laulu * Karl Himmel - rummut (4-8, 10-12) * Chuck Browning - rummut (3, 9) * Tim Drummond - basso (4-6, 8, 11) * Carl Radle - basso (7, 10, 12) * Norbert Putnam - basso (3, 9) * Bob Wilson - piano (4-6, 8, 11) * David Briggs - piano ja urut (3, 9) * Jerry Whitehurst - piano (3, 9) * Weldon Myrick - steel-kitara (1, 2) * Buddy Spiker - viulu (6) * Shorty Lavender - viulu (6) * Walter Haynes - dobro (6) * Mac Gayden - slide-kitara (7, 10) * Ed Colis - huuliharppu (4-6, 8, 11) * Diane Davidson (Janus Records) - taustalaulu (7, 10) == Lähteet == Luokka:J. J. Calen albumit Luokka:Vuoden 1972 albumit
Carl Wilhelm von Sydow

Carl Wilhelm von Sydow (21. joulukuuta 1878 Ryssby – 4. maaliskuuta 1952) oli ruotsalainen kansatieteilijä. Carl Wilhelm von Sydowista tuli ylioppilas 1897, ja ryhtyi sen jälkeen ylioppilaaksi Lundin yliopistoon. Hänestä tuli filosofian tohtori 1909, ja 1910 hänestä tuli pohjoismaisen ja vertailevan kansatieteen dosentti. Sydow liittyi Lundin taide- ja historialliseen museoon. Hän oli suuri vaikuttaja Ruotsin ja kansainvälisen kansatieteen keskuudessa. Luokka:Ruotsalaiset tieteilijät Luokka:Ruotsalaiset folkloristit Luokka:Vuonna 1878 syntyneet Luokka:Vuonna 1952 kuolleet
George Albert Smith (keksijä)

George Albert Smith (4. tammikuuta 1864 Lontoo, Englanti, Yhdistynyt kuningaskunta – 17. toukokuuta 1959 Brighton, Englanti, Yhdistynyt kuningaskunta) oli brittiläinen keksijä, hypnotisoija, ajatustenlukija, astronomi ja brittiläisen elokuvan varhaisimpia edustajia. Georg Albert Smith syntyi Lontoossa. Perheen isän kuoleman jälkeen perhe muutti Brightoniin. Smith oli 17-vuotiaana kuuluisa lavahypnotisoija ja ajatustenlukija. Psyykkisen tutkimuksen seura uskoi hänellä todella olleen yliluonnollisia kykyjä. Smith kuului seuraan 1883–1888, ja hän kirjoitti tutkimuksen telepatiasta 1889. Vuonna 1892 Smith vuokrasi puutarhan Hovesta, ja hän muutti alueesta suositun puiston. Hän teki puistoon myös ensimmäisen elokuvastudionsa, jonka hän rakensi vanhaan pumppuasemaan todennäköisesti vuonna 1899. Smith oli nähnyt Lumièren veljesten elokuvaesityksen Leicester Squarella maaliskuussa 1896, ja heidän innoittama Smith hankki ensimmäisen kameransa vuoden 1897 alussa. Smith oli useissa varhaisissa elokuvissaan kiinnostunut luomaan illuusioita. Vuoden 1898 elokuvissaan The Mesmerist ja Photographing a Ghost hän käytti kaksoisvalotusta luodakseen päällekkäisiä kuvia hengistä, ja pysäyttämällä ja käynnistämällä kameran hän pystyi luomaan henkien häviämisen ja ilmestymisen. Warwick Trading Company levitti Smithin elokuvia. Smith teki yhteistyötä yrityksen toimitusjohtaja Charles Urbanin kanssa. Heidän yhteistyönsä tuloksena syntyi myös ensimmäinen menestynyt värielokuvatekniikka: Kinemacolor. Urban oli rahoittanut Edward R. Turneria, joka oli keksinyt menetelmän. Turnerin kuoltua 1903 Urban hankki patenttioikeudet ja pyysi Smithiä viimeistelmään keksinnön. Alkujaan tekniikassa käytettiin kolmea väriä: punaista, sinistä ja vihreää. Smith yksinkertaisti keksintöä ja siirtyi käyttämään vain punaista ja vihreää. Ensimmäisen kerran elokuvaa, jossa käytettiin Kinemacoloria, esitettiin julkisesti vuoden 1909 alkupuolella. Urban perusti Natural Colour Kinemacolor Companyn, joka menestyi hyvin 1910–1913. Se tuotti tuona aikana yli 100 lyhytelokuvaa. Yritys kaatui, kun William Friese-Greene haastoi sen patenttirikkomuksesta vuonna 1914, minkä seurauksena myös Smithin elokuvaura päättyi. Kuninkaallinen taideseura oli ehtinyt palkita Smithin kultaisella mitalilla työstään elokuva-alan parissa. Elokuvauransa jälkeen Smith harrasti tähtitiedettä, ja hän oli Kuninkaallisen tähtitieteen seuran jäsen. Smithin työ elokuva-alalla tunnustettiin 1940-luvun lopussa. Häntä haastateltiin, ja elokuvatuottaja Michael Balcon kutsui häntä "brittiläisen elokuvan isäksi". Smithistä tuli vuonna 1955 Britannian elokuva-akatemian jäsen. Smith kuoli Brightonissa vuonna 1959. == Lähteet == == Aiheesta muualla == * Luokka:Brittiläiset keksijät Luokka:Brittiläiset elokuvaohjaajat Luokka:Vuonna 1864 syntyneet Luokka:Vuonna 1959 kuolleet
Teollisuuden Näytelehti

Teollisuuden Näytelehti on keväällä vuonna 1983 toimintansa aloittanut suomalainen teollisuuslehti. Sen julkaisijana on alusta alkaen toiminut TN- lehti Oy. Yhtiö on useamman tahon omistuksessa; osa on yksityisessä omistuksessa ja osa on suomalaista teollisuutta omistavien yhtiöiden hallussa. Ensimmäisenä toimintavuonna (1983) Teollisuuden Näytelehteä julkaistiin kolme numeroa, seuraavana vuonna lehtiä ilmestyi jo 10 numeroa ja sen jälkeen joka vuosi 21 numeroa kalenterivuosittain. Lehden tavoite on ollut aikaansaada tietoa teollisuudesta teollisuuteen. Se on tuonut tietoa ulkomaisilta messuilta sekä toiminut yhteistyössä eri maahantuojien kanssa julkistaen alan uutisia uusista menetelmistä ja laitteista. Lehti on esitellyt laaja-alaisesti eri yritysten tuotantoa ja tuotantomenetelmiä. Julkaisutoiminta tapahtuu Salosta käsin. Teollisuuden Näytelehti käyttää myös ulkopuolisia asiantuntijoita tekstien laadinnassa, esimerkiksi messumatkoilla. Teollisuuden Näytelehteen on voinut tutustua näköislehtenä Internetissä jo vuodesta 1996 alkaen. ==Aiheesta muualla== *http://www.tn-lehti.fi Teollisuuden Näytelehti Luokka:Suomalaiset ammattilehdet
Sveitsin Grand Prix 1948

Sveitsin Grand Prix 1948 oli vuonna 1948 ajettu Grand Prix -autokilpailu. Se ajettiin Bremgartenin radalla Bernissä 4. heinäkuuta 1948. Christian Kautz kuoli kilpailussa ja Achille Varzi kilpailua edeltäneessä harjoituksessa. == Maaliin ajaneet kuljettajat == Sija Kuljettajat Auto Kierrokset Aika/keskeytys Lähtöruutu 1 Carlo Felice Trossi Alfa Romeo 158 40 1:59:17.3 2 2 Jean-Pierre Wimille Alfa Romeo 158 40 1:59:17.5 1 3 Luigi Villoresi Maserati 4CLT 40 2:01:54.6 3 4 Consalvo Sanesi Alfa Romeo 158 39 +1 krs. 5 Alberto Ascari Maserati 4CLT 39 +1 krs. 6 Louis Chiron Talbot-Lago T26C 38 +2 krs. 7 Charles Pozzi Talbot-Lago T26C 37 +3 krs. 8 Yves Giraud-Cabantous Talbot-Lago T26C 36 +4 krs. 9 Igor Trubeckoj Ferrari 166SC 35 +5 krs. ==Lähteet== Luokka:Sveitsin Grand Prix Luokka:Vuoden 1948 urheilu Luokka:Grand Prix -autoilu
John I. Thornycroft and Company

John I. Thornycroft and Company (lyh. Thornycroft) oli John Isaac Thornycroftin 1800-luvun puolessavälissä perustama brittiläinen laivanrakennusyhtiö. Ainoastaan kuusitoistavuotias Thornycroft aloitti 1859 ainoana apunaan nuorempi sisarensa isänsä takapihalla Chiswickissä Thamesin varrella laivanrakennuksen tehden pienen höyrypurren. Hän muutti 1864 vanhempiensa mukana Glasgowiin, jossa hän jatkoi laivojen rakentamista. Hän aloitti 1866 ensimmäisen varsinaisen yhtiönsä Church Wharfissa Chiswickissä, kun tontti saatiin lunastettua. Täällä luotiin tulevien torpedoveneiden alku, kun valmistettiin 1873 Norjan laivaston Rap. Tämän jälkeen syntyi 1877 Kuninkaallisen laivaston HMS Lightning. Yhtiö teki kesäkuussa 1904 päätöksen siirtyä Woolstoniin Hampshireen, mistä se hankki Mordey, Carney and Companyn omistaman telakan itselleen. Chiswickissä ollut telakka suljettiin elokuussa 1909. Ensimmäinen Kuninkaalliselle laivastolle Woolstonista valmistunut alus oli Tribal-luokan hävittäjä HMS Tartar. Yhtiön perustaja John Isaac Thornycroft kuoli kesäkuussa 1928, mutta hänen tilalleen yhtiön toimitusjohtajaksi oli jo 1908 tullut hänen poikansa John Edward Thornycroft. Seuraava toimitusjohtajan vaihdos tapahtui 1960 kun perustajan pojanpoika John Ward Thornycroft nousi toimitusjohtajaksi. Thornycroft yhdisti voimansa 1966 Vosper and Companyn kanssa muodostaen yhden yhtiön, vaikka sen nimi muuttuikin virallisesti vasta 1970 Vosper Thornycroftiksi. Nykyään yhtiö on osa VT Groupia. Se luopui laivanrakennuksesta myytyään telakkatoimintojensa yhteistyöyrityksestä 45 prosentin osakepääomansa aseyhtymä BAE Systemsille 2009. VT Group keskittyi palveluliiketoimintoihin. == Yhtiön valmistamia aluksia == *D-luokan hävittäjät *Thornycroftin M-luokan hävittäjät *Shakespeare-luokan laivueenjohtajat *Rannikkomoottoriveneet *Hunt-luokan saattuehävittäjien tyyppi IV *Maihinnousualukset ==Lähteet== Luokka:Laivanrakennusyhtiöt
SAS Institute

SAS Institute (SAS) on amerikkalainen ohjelmistotalo, joka toimittaa liiketoiminta-analytiikkaratkaisuja. Vuonna 1976 perustettu yhtiö työllistää yli 13 000 henkilöä ympäri maailmaa. SASin liikevaihto vuonna 2013 oli 3,02 miljardia dollaria ja sen pääjohtajana toimii edelleen yksi yhtiön perustajista, Jim Goodnight. SAS on toiminut Suomessa vuodesta 1987 keskittyen erityisesti toimialaratkaisujen, kuten pankki- ja vakuutusalan ratkaisujen tuottamiseen. Espoossa sijaitseva SAS Institute Oy työllistää n. 90 henkilöä, ja yrityksen toimitusjohtajana toimii Kimmo Havu. == Aiheesta muualla == *www.sas.com *SAS Suomen verkkosivut * SAS Instituten tunnuslukuja Luokka:Ohjelmistoyhtiöt Luokka:Yhdysvaltalaiset tietotekniikkayhtiöt
Niki Sirén

Niki Sirén (s. 5. helmikuuta 1976 Kouvola) on entinen jääkiekkoilija, joka pelasi viimeksi Sveitsin Nationalliga A:n Rapperswil-Jona Lakersissa. Lukuun ottamatta viimeistä kautta sekä satunnaisia pudotuspelejä Sirén pelasi hyökkääjänä, yleensä yhdessä joukkueen muiden ulkomaalaisten kanssa. Sirén on kouvolalaisen KooKoon kasvatti. Hän pelasi joukkueessa ensimmäiset miesten pelinsä kaudella 1995–1996 ja siirtyi neljäksi seuraavaksi vuodeksi Wisconsinin yliopistojoukkueeseen. Hän voitti WCHA:n play-off-mestaruuden keväällä 1998 sekä runkosarjan mestaruuden keväällä 2000. Sirén palasi Suomeen kaudeksi 2000–2001 ja siirtyi Tampereen Tapparaan, jonne hän pääsi treenipeleissä annettujen vahvojen esitysten ansiosta. Sirén saavutti SM- hopeaa keväällä 2001. Kaudeksi 2001–2002 Sirén siirtyi Lahden Pelicansiin. Sirén pelasi syksystä 2002 lähtien ainoastaan Sveitsissä ja hänellä on Sveitsin jääkiekkolisenssi, mistä johtuen häntä ei siellä laskettu ulkomaalaiseksi pelaajaksi. Sirén siirtyi kaudeksi 2002–2003 Nationalliga A:n Rapperswil-Jona Lakersiin. Hän pelasi siellä vuoteen 2005 asti ja vuodet 2005–2007 hän pelasi saman liigan SCL Tigersissa, jonka kotikaupunki on Langnau im Emmental. Siréniä valmensi Langnaussa hänen isänsä Esa Sirén. Kokeneena valmentajana tunnettu Esa Sirén on myös ansioitunut sotakirjailija. Sirén palasi kaudeksi 2007–2008 Rapperswiliin. Hän solmi marraskuussa 2008 kevääseen 2011 ulottuvan jatkosopimuksen, jota jatkettiin vielä vuodella. Sirén lopetti uransa kevääseen 2012 ja siirtyi työskentelemään rahoitusalalle. ==Tilastot== 1995–1996 KooKoo I-divisioona 35 3 3 6 24 3 1 0 1 0 1996–1997 University of Wisconsin NCAA 30 6 5 11 12 – – – – – 1997–1998 University of Wisconsin NCAA 41 4 9 13 28 – – – – – 1998–1999 University of Wisconsin NCAA 28 1 2 3 12 – – – – – 1999–2000 University of Wisconsin NCAA 40 4 6 10 18 – – – – – 2000–2001 Tappara SM-liiga 55 2 0 2 26 10 1 1 2 2 2001–2002 Pelicans SM- liiga 46 4 2 6 43 4 0 0 0 2 2002–2003 Rapperswil-Jona Lakers NLA 44 6 14 20 40 – – – – – 2003–2004 Rapperswil-Jona Lakers NLA 42 9 12 21 34 – – – – – 2004–2005 Rapperswil-Jona Lakers NLA 40 5 6 11 20 4 1 1 2 0 2005–2006 SCL Tigers NLA 42 4 13 17 48 – – – – – 2006–2007 SCL Tigers NLA 37 3 10 13 42 – – – – – NLB – – – – – 5 3 2 5 2 2007–2008 Rapperswil-Jona Lakers NLA 39 10 13 23 30 5 1 1 2 6 2008–2009 Rapperswil-Jona Lakers NLA 44 8 13 21 26 – – – – – 2009–2010 Rapperswil-Jona Lakers NLA 48 6 8 14 28 – – – – – 2010–2011 Rapperswil-Jona Lakers NLA 41 7 3 10 26 – – – – – 2011–2012 Rapperswil-Jona Lakers NLA 15 0 1 1 33 – – – – – 10 kautta yhteensä Nationalliga A 392 58 93 151 317 15 3 2 5 8 2 kautta yhteensä SM-liiga 101 6 2 8 69 14 1 1 2 4 ==Lähteet== ==Aiheesta muualla== * * Luokka:Suomalaiset jääkiekkoilijat Luokka:Sveitsiläiset jääkiekkoilijat Luokka:Vuonna 1976 syntyneet Luokka:Elävät henkilöt
Valfrid Ahonen

Karl (Kaarlo) Valfrid Ahonen (17. syyskuuta 1893 Helsinki – 26. tammikuuta 1939 Helsinki) oli suomalainen näytelmäkirjailija. Hän työskenteli viimeksi reviisorina puolustusministeriössä.Kuolleita, Ajan Suunta, 27.01.1939, nro 25, s. 5, Kansalliskirjaston digitaaliset aineistot Valfrid Ahonen kävi Helsingin kaupungin kauppakoulun ja opiskeli sitten vuoden verran Suomen Liikemiesten Kauppaopistossa. Käytyään Vöyrin sotakoulun Ahonen toimi vuodesta 1918 alkaen harjoitusupseerina Pohjois-Savon rykmentissä ja sen jälkeen tilitysupseerina ja v. a. intendenttinä Vuoristoprikaatissa. Ahonen oli sitten sotilasvirkailijana RT l:ssä ja suojeluskuntain yliesikunnassa sekä taloudenhoitajana III/KTR3:ssa. Hän oli tämän jälkeen työssä siviilialalla, kunnes vuonna 1935 hän tuli revisoriksi yleisesikuntaan ja vuonna 1937 puolustusministeriöön. Ilmari Unhon ohjaama elokuva Punahousut (1939) perustui Valfrid Ahosen Rakuunat tulivat -näytelmään. == Näytelmiä == * Näinkin voi sattua: yksinäytöksinen pilailu. Näytelmäkirjasto n:o 19. Satakunnan Kirjateollisuus, Pori 1934, 2. painos 1951 * Rakuunat tulivat: kolminäytöksinen huvinäytelmä. Werner Söderström oy:n näytelmäsarja 132. WSOY 1934 == Lähteet == * Luokka:Suomalaiset näytelmäkirjailijat Luokka:Vuonna 1893 syntyneet Luokka:Vuonna 1939 kuolleet
Intianaavikkokiuru

Intianaavikkokiuru (Ammomanes phoenicura) on intialainen varpuslintu. Sen elinympäristö käsittää lähes koko Intian niemimaan lukuun ottamatta pohjoisimpia osia; se pesii epäsäännöllisesti myös Koillis-Pakistanissa. James Franklin kuvaili lajin holotyypin Vindhyasta, Benaresin ja Gurrah Mundeln väliltä Intian Narbuddasta 1831.IBC == Lähteet == Luokka:Kiurut